kardosdrur/scandi-wiki huggingface dataset:
HeidelbergCement

HeidelbergCement AG er en tysk multinational byggemateriale-virksomhed, der er noteret på DAX. Virksomheden har hovedsæde i Heidelberg i delstaten Baden-Württemberg. Per 2010 er det verdens tredjestørste cementproducent, markedsledende indenfor tilslag og fjerdestørst indenfor færdigblandet beton. I 2010 producerede virksomheden omkring 78 millioner ton cement. Virksomheden har 53.000 ansatte på i alt 2.500 lokaliteter i mere end 40 lande, som genererer en årlig omsætning på ca. 11 mia. EUR .

HeidelbergCements primære konkurrenter er Holcim, Lafarge, Aalborg Portland og Cemex.

Historie 

Virksomheden er etableret 5. juni 1874 af Johann Philipp Schifferdecker i Heidelberg. I 1896 blev produceret omkring 80.000 ton Portlandcement om året. Talrige mindre virksomheder blev overtaget fra 1914 og frem, i 1936 blev produceret en million ton årligt.

Aktiviteterne blev internationaliseret med overtagelsen af en del af franske Vicat Cement. I 1977 begyndte virksomheden at opkøbe virksomheder i Nordamerika bl.a. Lehigh Cement. I 1990 begyndte ekspansionen i Østeuropa. I 1993 overtages en del af SA Cimenteries CBR fra Belgien. Sidenhen har er opkøbene fortsat i Europa og Asien. I 1999 overtages Scancem, der har aktiviteter i Nordeuropa og Afrika. Indocement i Indonesien overtages i 2001. I 2007 overtages britiske Hanson.

HeidelbergCement havde i 2010 i alt 29 cement- og formalingsfabrikker i Vest- og Nordeuropa, 19 i Østeuropa og Centralasien, 16 cementfabrikker i Nordamerika, 14 i Afrika. 

Adolf Merckle var en storinvestor i HeidelbergCement. En kapitalforhøjelse i HeidelbergCement i september 2009 i kombination med at Merckle-familien solgte aktier, åbnede for nye internationale investorer, og betød at aktieomsætningen steg. Merckle-familiens aktieandel faldt i 2009 fra 72,4 % til under 25 %. HeidelbergCement AG blev 21. juni 2010 noteret på DAX.

HeidelbergCement i Danmark 
HeidelbergCement er repræsenteret i Danmark gennem datterselskaberne DK Beton A/S, DK Cement A/S, HC Pumps & Trucks A/S og Contiga A/S. Datterselskaberne leverer bl.a. pumper og cement samt præfabrikerede betonelementer. 

DK Beton A/S leverer færdigblandet beton til entreprenører og private.

DK Cement A/S leverer cement til betonindustrien fra Heidelbergs fabrikker i Sverige og Norge.

HC Pumps & Trucks A/S leverer transport og pumpeydelser i forbindelse med den friske beton.

Contiga A/S leverer præfabrikerede betonelementer.

Kilder

Eksterne henvisninger 

Officielle hjemmeside 

Fremstillingsvirksomheder fra Tyskland
Etableret i 1874
Cement
Byggematerialeproducenter
Polske lufthavne

Dette er en liste over de lufthavne i Polen, der anvendes til kommerciel ruteflyvning.

Eksterne henvisninger 

 
Lister over lufthavne
4-stjerners Middag

4-stjerners Middag er en dansk tv-serie, som sendes på Kanal 5. Konceptet i hvert afsnit er at fire kendte personer inviterer og efterfølgende spiser middag hos hinanden, som efterfølgende skal vurdere og give karakter for mad og værtsskab. Undervejs kommenterer kokken Thomas Rode fra Kong Hans sammen med værten Peter Mygind forberedelserne og middagen.

Konceptet minder meget om TV3's Til middag hos..., og de to programmer har konkurreret om seerne. TV3's program har dog opnået bedre seertal.

Kilder

Eksterne henvisninger 

Programmets hjemmeside 

Madprogrammer fra Danmark
Programmer på SBS TV
Danske tv-serier fra 2010'erne
Tv-underholdningsprogrammer fra Danmark
Tråd (datalogi)

En tråd eller eksekveringstråd () er en af flere parallelle instruktionssekvenser inden for en proces i en computer i mange operativsystemer. En tråd ligner, men må ikke forveksles med en proces, som kræver flere ressourcer ved opstart af og udveksling mellem processer. Hver tråd har sin eget selvstændige programforløb, men deler som regel hukommelse med øvrige tråde i processen.

Samtidighed (datalogi)
Under bøgen (album)

Under bøgen er et opsamlingsalbum med Gnags, udgivet i 1988. Det indeholder sange perioden 1978-1988. Udover numre, der tidligere havde været udgivet på Gnags' studiealbums i denne periode, indeholder Under bøgen også "Rejsegrammofonen", der blev udgivet som single i 1988.

"Slingrer ned ad Vestergade" og "Rytmehans" – samt "Burhøns" på cd-udgaven – optræder i liveversioner, mens "Under bøgen" er en genindspilning fra 1988 (originalversionen findes på Er du hjemme i aften fra 1978).

Numre

Side 1 
 "Rejsegrammofonen" (4:05)
 "Under bøgen" (4:30)
 "Danmark" (4:15)
 "Elskende i natten" (3:25)
 "Safari" (3:28)
 "Vilde kaniner" (4:10)

Side 2 
 "Den dejligste morgen" (4:38)
 "Går med hunden gennem byen" (3:16)
 "Sensommer på strøget" (3:58)
 "Kærester" (4:18)
 "Slingrer ned ad Vestergade" (live) (4:40)
 "Rytmehans" (live) (4:35)
Bonusnummer på cd-udgaven:
 "Burhøns" (live) (8:00)

Noter

Eksterne henvisninger 
 Discogs – Gnags – Under bøgen (25-03-2012)
 Under bøgen på gnags.dk   (25-03-2012)

Album fra 1988
Gnags-album
Mr. Swing King

Mr. Swing King er Gnags' 14. studiealbum, udgivet i 1989. Det er indspillet i 1989 i Feedback-studiet. De fleste sange er mixet samme sted, dog er "Når alt er forbi" mixet af Jay Burnett i The Roundhouse Studios, London, mens "Drengene er tilbage" og "Big Mama" er mixet af Nick Patrick i Olympic Studios, London.

Albummet supplerede bl.a. Gnags' musikalske udtryk med en tydelig inspiration fra latinamerikansk musik. Dette kommer især til udtryk i sange som "Drengene er tilbage" og "Dansende blå linealer", som indeholder caribisk farvede blæserarrangementer. Den latinamerikanske inspiration hentede Gnags bl.a. under en turné i Cuba og Nicaragua året før. I Den Store Danske Encyklopædis opslag om Gnags betegnes albummet desuden som Beatles-inspireret.

Mr. Swing King var Gnags' største kommercielle succes med et samlet pladesalg tæt på 300.000.

Numre

Side 1 
 "Mr. Swing King" (4:50)
 "Drengene er tilbage" (3:30)
 "Når jeg bli'r gammel" (3:55)
 "Dansende blå linealer" (3:50)
 "Tilgiv mig baby" (3:05)
 "Når alt er forbi" (4:55)

Side 2 
 "Den syngende sømand" (4:15)
 "Kærlighedens vej" (3:40)
 "Inde bag en hæk" (3:25)
 "Spillemanden" (4:25)
 "Big Mama" (3:50)
 "Bandet sir tak for i aften" (5:10)

Noter

Litteratur 
 Bille, Torben (red. 2002): Dansk Rock Leksikon. København: Politikens Forlag.
 Elbech, Mikkel (2008): "Peter AG: Erkendelse på sanselig form". Interview, Mikkelelbech.dk (25-03-2012)
 Olufsen, Peter (1997): "Gnags". Opslag i Den Store Danske Encyklopædi. København: Gyldendal, bind 7.

Eksterne henvisninger 
 Discogs – Gnags – Mr. Swing King (25-03-2012)
 Mr. Swing King på gnags.dk (inkl. tekster)  (25-03-2012)

Album fra 1989
Gnags-album
Limbo

Limbo (af italiensk eller middelalderlatin 'limbo', af latin 'limbus' ('rand', 'kant' i forhold til Helvede) er en teologisk forestilling om en tilstand efter døden, hvor afdødes sjæl ikke kommer i Himmelen og derved ikke opnår evig salighed, men heller ikke har fortjent straf i helvede. Limbo betegner en "mellemtilstand" eller en "tilstand af lammelse".

En lære indenfor katolicismen 
Limbo opstod i middelalderen som en teologisk lære i katolsk kristendom om den mellemtilstand for sjæle, der ikke sendes til Helvede, men som heller ikke opnår frelse. Thomas Aquinas anså limbo som en barmhjertighedsgerning for spædbørn som døde før de blev døbt.

Denne lære blev imidlertid aldrig dogmatiseret, og har derfor ikke indgået som officiel katolsk lære.

Religion i middelalderen
Romerskkatolske kirke
Efterlivssteder
Dødsriger
De fires klub (personbiler)

De fires klub var et joint venture indgået i 1980'erne mellem de fire bilfabrikanter Fiat, Lancia, Alfa Romeo og Saab. Dette joint venture resulterede i hver sin nye bilmodel for hver af de fire fabrikanter. Arbejdet ledede, gennem brug af de samme komponenter, til kraftigt reducerede udviklingsomkostninger. Bilmodellerne som blev resultatet af dette joint venture var Alfa Romeo 164, Fiat Croma, Lancia Thema og Saab 9000. Slægtskabet var tydeligst mellem Saab 9000, Fiat Croma og Lancia Thema. Disse modeller havde flere fælles dele, mens Alfa Romeo 164 kun havde samme platform. Saab 9000 havde f.eks. identiske døre med Fiat Croma, ligesom forruden. Giorgetto Giugiaro stod for designet, mens Björn Envall "saabificerede" Fiat Croma/Lancia Thema til Saab 9000.

Se også 
 De fires klub (lastbiler)

Bilproducenter
Alfa Romeo
Fiat
Saab Automobile
De fires klub

De fires klub har flere betydninger: 
 De fires klub (personbiler) − joint venture mellem personbilfabrikanterne Alfa Romeo, Fiat, Lancia og Saab
 De fires klub (lastbiler) − joint venture mellem lastbilfabrikanterne Volvo, DAF, Magirus og Saviem
Limbo (flertydig)

Limbo er en teologisk forestilling om en tilstand efter døden, hvor afdødes sjæl ikke kommer i Himmelen og derved ikke opnår evig salighed, men heller ikke har fortjent straf i helvede. Denne tilstand kan blive småbørn til del, der dør udøbte.

Begrebet betegner også i dag en tilstand af uafklarethed, eventuelt indtruffet i forbindelse med en overgangsfase.

Limbo er også anvendt i andre betydninger:

I musik og dans 
 Limbo (dans)
 Limbo Rock
 "Limbo", en sang af Bryan Ferry på albummet fra 1988 Bête Noire
 "Limbo", et instrumentalt stykke musik på Rushs album Test for Echo fra 1996
 Limbo, en sang af Kylie Minogue på albummet Impossible Princess fra 1997
 "In Limbo" en sang af Radiohead på albummet fra 2000Kid A
 Limbo, et album og en sang af Throwing Muses.

I film og tv 
 Limbo (film fra 1972) – film fra 1972
 Limbo (film), en film fra 1999.
 Limbo (film fra 2002) – dansk kortfilm fra 2002 instrueret af Nynne Marie Selin Eidnes
 Limbo (film fra 2011) – dansk kortfilm fra 2011 instrueret af Jo Lyngklip
 Limbo (tv-serie) – tv-serie sendt på DR1 og DR Ramasjang i 2012

I computerspil 
 Limbo (computerspil), et computerspil udviklet til Xbox Live Arcade, Playstation Network, Steam og Mac OS X

I litteratur 
 Limbo, en roman af Aldous Huxley
 Limbo, en roman af Bernard Wolfe
 Limbo, en roman af Andy Secombe
 Limbo, et digt af Edward Kamau Brathwaite
 Limbo, et digt af Samuel Taylor Coleridge
 Limbo, et digt af Seamus Heaney

Andre betydninger 
 Limbo en bådtype produceret af Limbo Både I/S
 Limbo er en tilstand i bordrollespillet Dungeons & Dragons
 Limbo (våben), et våbensystem rettet mod U-både

Noter
Første slag om Tabasco

Første slag om Tabasco blev udkæmpet under den Mexicansk-amerikanske krig.

Baggrund 
Slaget var den del af USA's Home Squadrons forsøg på at blokere de større mexicanske havne i den Mexicanske Golf.

Slaget 
Kommandør Matthew C. Perry førte en deling på 7 skibe syd langs kysten nær Tabasco. Da Perry ankom til Grijalva River (daværende Tabasco River) i sen-oktober fortog han en belejring af byen Frontera sammen med to mexicanske skibe. Perry efterladte en lille garsion imens han kæmpede sig op af floden imod San Juan Bautista. Perry nåede byen 24. oktober og overtog fem mere mexicanske fartøjer og satte mandskabet i land. Oberst Juan B. Traconis, der var den mexicanske kommandør over området havde en for lille hær til at bekæmpe styrkerne fra USA og valgte at retræte fra byen. Perry manglede også et større antal mandskab hvis han ville gøre håb for at holde byen, og kaldte derfor landings-soldaterne tilbage.

Ved midnatstid vendte mexicanske soldater tilbage til byen og begyndte at barrikadere sig inde i bygninger. Perry indså at den eneste mulighed for at få styrkerne ud af byen var at beskyde hele byen med artilleri. Perry valgte dog at trække sine tropper tilbage da han ikke ville skade de handelsrejsende. Om morgenen den 26. oktober klargjorde Perry sin flåde på at sejle tilbage til Frontera da han kom under pludselig angreb. Perry returnerede ild men efter en bøn fra civile fra byen valgte Perry at rejse de hvide flag for at kunne tilbagetrække sig i fred. I mens de sejlede væk gik en af de mexicanske både på grund og blev kort tid efter angrebet. Perry angreb igen men beordrede at alle civile bygninger skulle skånes så meget som muligt. Båden kom fri og flåden vendte senere tilbage til Frontera, hvor de blev en del af Home Squadrons operationer imod Tampico, kommanderet af David Conner. 

Perry vendte tilbage til Tabasco i 1847 der resulterede i en større succes.

Se også 
 Andet slag om Tabasco

Referencer 
 Nevin, David; editor, The Mexican War (1978)
 Bauer, K. Jack, "The Mexican-American War 1846-48"
 http://www.dmwv.org/honoring/naval.htm 

Mexicansk-amerikanske krig
Slag med deltagelse af USA
Mescalin, Baby

Mescalin, Baby er en dansk rockgruppe, dannet i Vordingborg i 2008, der fik sit gennembrud i 2010 som en af vinderne af KarriereKanonen.

Gruppen består af Marc Facchini-Madsen (vokal), Mads Graves Pedersen (rytmeguitar, keyboard, vokal), Johan Ovesen (lead guitar), Søren Nørbjerg (el-bas) og Andreas Brandt (tromme).

Som vinder af KarriereKanonen spillede de på Roskilde Festival 2010 og varmede desuden op for The Floor Is Made Of Lava på deres efterårsturne samme år. Det afstedkom en kontrakt med pladeselskabet Target Records.

I 2011 udkom debutalbummet Air Air. I marts 2012 blev det annonceret, at Marc Facchini-Madsen skulle varme op for den tidligere The Libertines-forsanger, Pete Doherty, til et arrangement i Amager Bio.

Diskografi 
 No Time For the Old In-Out Love, We've Just Come to Read the Meter (2009)
 Air Air (2011)
 Mescalin Baby (2013)

Kilder

Eksterne henvisninger 
 Officiel hjemmeside 

Rockgrupper fra Danmark
Poskær Stenhus

Poskær Stenhus er Danmarks største runddysse og blev opført i Tragtbægerkulturen omkring 3.300 f. Kr. og fungerede som en fælles grav- og kultplads. Et nærliggende vandhul med navnet Porskær har givet navn til Poskær Stenhus.
Stenene i Poskær Stenhus er af imponerende størrelse. Det sekskantede gravkammer er omkranset af 23 mandshøje sten, kammeret består af fem store sten, hvorpå der ligger en næsten 12 ton tung sten, kaldet dækstenen. Gravkammeret har sandsynligvis været overdækket og skjult af en græsbeklædt jordhøj.

Dækstenen er halvdelen af en enorm granitsten, der er kommet til Danmark under den sidste istid for cirka 15.000 år siden, og dens underside er helt flad. Undersøgelser har vist, at den er blevet kløvet, og at den anden halvdel der er 19 ton tung ligger som dæksten på Grovlegård-dyssen eller Agri Dyssen omkring to kilometer væk, lidt nordvest for Agri. Stenen er måske blevet delt midtover af isens tryk eller en frostsprængning, men teknisk set kunne stenalderfolket godt have flækket af stenen ved hjælp af ild, vand og trækiler.

Stendysser og jættestuer til stenhugst 
I Danmark har store sten altid været et eftertragtet byggemateriale, og de fleste af oldtidens stendysser og jættestuer er derfor helt forsvundet eller kraftigt beskadiget af stenhugst. Poskær Stenhus er også forsøgt udnyttet til stenhugst. I 1859 forsøgte jordejer Ole Hansen nemlig at sprænge dyssens sten til byggemateriale. En kæde af vigtige mænd blev sat i gang med at standse ødelæggelsen. Først henvendte den lokale præst sig til amtmanden i Randers. Amtmanden havde forståelse for sagen. Han fik flere lokale embedsmænd til at udtale sig og indsendte oplysningerne til ”Inspektoratet for de Antikvariske Mindesmærkers Bevaring”. I 1860 blev dyssen fredet, mod at Ole Hansen fik en erstatning på 100 rigsdaler. En krudtsprængt sten uden for kammeret vidner stadig om ødelæggelsesforsøget.

Galleri

Litteratur 
 Palle Eriksen, Poskær Stenhus – myter og virkelighed, Moesgård Museum, 1999. .

Noter

Eksterne henvisninger 

 
 Poskær Stenhus – Danmarks største runddysse – Nationalpark Mols Bjerge
 Poskær Stenhus, Reddet fra sprængstof – 1001 fortællinger om Danmark

Fredede fortidsminder i Danmark
Stenalderstensætninger i Danmark
Syddjurs Kommunes geografi
Hadsund Nord

Hadsund Nord er knyttet til den jyske by Hadsund og er tidligere brugt om nordsiden af Mariager Fjord. Herudover har begrebet følgende betydninger:

 Hadsund Nord Station – en tidligere station i Hadsund
 Hadsund Nord (kvarter) – Hadsunds nordlige industriområde
Standard Electric Kirk 76E

Standard Electric Kirk 76E, eller blot forkortet 76E er den første fuldt elektroniske fastnettelefon, som har givet Danmark stor international opmærksomhed og anerkendelse.

Telefonen blev lanceret i 1977 og er udviklet af Jydsk Telefon i Aarhus i samarbejde med Standard Electric Kirk. Udviklingen begyndte allerede i 1972 under ledelse af chefen for Jydsk Telefons laboratorium, Kurt Vestergaard, som i 1982 blev adm. direktør for selskabet. Telefonen er designet af Jacob Jensen der også var manden bag formgivningen af Bang & Olufsens kendte radio- ogTV produkter. Telefonen blev en eksportsucces og er i dag udstillet på Museum of Modern Art i New York City. 

76E var speciel for sin tid, idet det var den første telefon med fuldelektronisk trykknapapparat med tonetastatur samt elektroniske ringetoner, der blev afspillet via en højttaler, frem for en analog klokke som hidtil. Via højttaleren er der også indbygget medhør-funktion. Lydstyrken kan justeres ved en rulleknap direkte på røret.

Til fx erhvervsmæssig brug blev der lanceret flere varianter igennem årene med flere indbyggede funktioner såsom telefonsvarer, regnemaskine, omstilling osv. Desuden kunne den tilkobles en central mainframe computer og ved hjælp af en tilkoblet skærm kunne telefonen benyttes som sende- og modtageterminal. Danske Jydsk Telefon blev således verdens første telefonselskab til at tilbyde en sådan telefon.

Apparatet har været en stor eksportartikel og fremstillet på licens i flere andre lande.

Noter 

Telefoni
Quintus Curtius Rufus

Quintus Curtius Rufus var en romersk historieskriver fra det 1. århundrede e.Kr.

Curtius var forfatter til et værk om Alexander den Stores historie, der formentlig blev udgivet i kejser Claudius’ regeringstid. På grund af overensstemmelser med Diodor antages hans hovedkilde at være den græske historieskriver Kleitarchos, men den romanagtige og retoriske fremstilling skyldes åbenbart Curtius selv, og totalopfattelsen af Alexander som lykkens begunstigede yndling, hvem den overordentlige medgang til sidst berøver al selvbesindelse, synes også at være Curtius' egen.

Værket bestod af 10 bøger, men de to første er gået tabt, og i de øvrige findes der en del lakuner.

Danske oversættelser af værket findes af Mogens Wingaard (de første fem bøger, 1704) og Anders Winding Brorson (1808).

Kilder

Eksterne henvisninger 

 Værker af Quintus Curtius Rufus på Open Library i The Internet Archive.

Latinske forfattere
Historikere fra Romerriget
I'm Comin' Home

"I'm Comin' Home" er en komposition fra 1960 af Charlie Rich. Sangen blev indspillet af Carl Mann og udgivet på hans LP Like Mann fra Sun Records i 1960, men uden større succes og med kun beskedent salg.

Elvis Presleys version 
Elvis Presley indspillede sin version af "I'm Comin' Home" den 12. marts 1961 hos RCA i deres Studio B i Nashville. Sangen blev udsendt på LP'en Something for Everybody, der kom på gaden i juni samme år og strøg ind på 1. pladsen på LP-hitlisten i USA. Elvis' udgave var et brag af en indspilning. Ikke mindst det iørefaldende klaverakkompagnement af Floyd Cramer var værd at bemærke, men også guitarspillet var i top.

Foruden Floyd Cramer medvirkede bl.a. Scotty Moore på guitar, D.J. Fontana på trommer og Homer "Boots" Randolph på saxofon, foruden korsang fra The Jordanaires.

Sangen i dansk udgave 
På albummet Kandis 1 fra 1990 med den danske gruppe Kandis findes sangen i en dansk version, "Jeg ta'r det første tog", med dansk tekst af Keld Heick.

Links 
 Sangteksten

Referencer 

Elvis Presley-sange
Sange fra 1960
Rock and roll-sange
Søren-Peter Olesen

Søren-Peter Fuchs Olesen (født 13. marts 1955 i Hadsund) er professor, civilingeniør, læge, dr.med. ved Københavns Universitet og har siden 2015 været direktør for Danmarks Grundforskningsfond

Han er student fra Hobro Gymnasium 1974, cand. polyt. fra Danmarks Tekniske Højskole 1979, cand. med. fra Københavns Universitet 1982, blev dr. med. fra samme universitet 1989 og var postdoc ved Harvard Medical School. Søren-Peter Olesen har været læge ved flere københavnsk hospitaler samt involveret i etableringen og udvikling af flere farma- og device-selskaber som medgrundlægger, adm. direktør, videnskabelig direktør og bestyrelsesmedlem. Han har været professor i fysiologi ved København Universitet siden 1997 og leder af Danmarks Grundforskningsfonds Center for Hjertearytmi ved Rigshospitalet og Københavns Universitet i perioden 2005-15. Han er medlem af bestyrelsen for Carlsbergfondet, Carlsberg Laboratorium og Carlsberg A/S. Han er formand for gæsteforsker-bedømmelsesudvalg i Danmarks Nationalbank og Nordea-fonden.

Søren-Peter Fuchs Olesens videnskabelige arbejde omhandler de biologiske mekanismer, der styrer hjertets rytme og nervecellers aktivitet. Han har publiceret 180 videnskabelige artikler i førende videnskabelige tidsskifter som Nature og PNAS USA, og han er medopfinder på 25 internationale patenter.

Gift med Gertrud Maria Fuchs (født 30. december 1958 i Oberhausen, Tyskland), og sammen har de to børn.

Referencer

Eksterne henvisninger 
 Profil hos Københavns Universitet 
 Profil hos Danmarks Grundforskningsfond

Professorer fra Københavns Universitet
Læger fra Danmark
Civilingeniører fra Danmark
Personer i Kraks Blå Bog
Personer fra Hadsund
Medlemmer af Videnskabernes Selskab
Personer med tilknytning til Carlsberg
Alumni fra Danmarks Tekniske Universitet
Alumni fra Københavns Universitet
Ansatte ved Carlsberg Laboratorium
Universidade Estadual de Feira de Santana

Universidade Estadual de Feira de Santana (UEFS) er et anset universitet i Feira de Santana, Bahia, Brasilien. Universitetet blev grundlagt i 1976 og havde i (2010) 7.121 studerende.

Eksterne henvisninger 

 Universdade Estadual de Feira de Santana websted

Universiteter i Brasilien
Bahia
Centro Federal de Educação Tecnológica de Minas Gerais

Centro Federal de Educação Tecnológica de Minas Gerais (Cefet-MG) er et anset universitet i Belo Horizonte, Minas Gerais, Brasilien. Grundlagt i 1909. I dag (2010) har universitetet ca. 13.623 studerende.

Eksterne henvisninger 

 Cefet-MG websted

Universiteter i Brasilien
Minas Gerais
Universidade Federal de Minas Gerais

Universidade Federal de Minas Gerais (UFMG) er et anset universitet i Belo Horizonte, Minas Gerais, Brasilien. Grundlagt i 1927. I dag (2010) har universitetet ca. 49.254 studerende.

Eksterne henvisninger 

 UFMG websted

Universiteter i Brasilien
Minas Gerais
Etableret i 192
Hetsch

Hetsch er en tysk slægt, som også lever i Danmark.

Slægten kom til Danmark med arkitekt, professor Gustav Friederich Hetsch (1788-1864), der var søn af hofhistoriemaler, kunstgalleridirektør og professor ved akademiet i Stuttgart Philipp Friedrich von Hetsch (1758-1838) og Louise Friedericke Wilhelmine Scholl (1766-1800). Hans far var hofmusikeren Christian Heinrich Hetsch. Philipp Friedrich von Hetsch blev adlet, da han den 4. februar 1808 modtog Ridderkorset af den württembergiske civile fortjenstorden, som medførte personligt (men ikke arveligt) adelskab.

G.F. Hetsch var i to ægteskaber gift med døtre af overbygningsdirektør, professor Christian Frederik Hansen (1756-1845). G.F. Hetsch var far til Louise Margrethe Hetsch (1824-1876), som var gift med orlogskaptajn Peter Christian Holm (1807-1864), til maler og tegner Christian Frederik Hetsch (1830-1903), som var far til teaterkritiker Gustav Stefan Peter Nyeland Hetsch (1867-1935) og til overretsagfører Stefan Christian Frederik Nyeland Hetsch (1872-1964). Gustav Hetsch var far til redaktør og forfatter, senere pressesekretær ved Det Kongelige Teater Frantz Haagen Hetsch (1903-1971), som var gift med Sigrid Horne-Rasmussen (1915-1982) og far til skuespiller Peter Hetsch (født 1946).

Kilder 
Opslag i Dansk Biografisk Leksikon mm.

Slægter fra Tyskland
Slægter fra Danmark